Mul on nüüd mingi nädal aega magamistoas pimendavad rulood olnud ja juba ma mõtlen, et ma olen ikka loll, et ma juba kevadel selle peale ei tulnud, sest ma ei suuda kahe käe sõrmedel ka kokku lugeda, mitu korda lapsed umbes kell kuus hommikul ärkasid, sest päike paistis ja õues oli mega valge. Niisama kardinad olid meile enne ka ees, aga ega need mingit valgust eriti kinni hoia.
#000000
Kunagi mul ühes korteris olid pimendavad rulood, punased ja sellest eeldasin ma miskipärast, et heledad kardinad ei saagi olla pimendavad. Ma vist ei mõelnud, et on 21. sajand siin ilmas on kõik ammuilma võimalik. Igatahes tundus mulle, et suvi on läbi ja kohe on pime nagunii ja mis ma nende ruloode tellimisega ikka jaurama hakkan, järgmisel aastal saab ju ka vaadata.
#000001
Siis aga kirjutas mulle ettevõte nimega Print Decor, kes tegelikult rohkem keskenduvad lastetubadele ja erinevate piltidega ruloodele, mis lapsi rõõmustada võiksid. Tjah, ega meil lastetoas oli ka ainult õhukene kardin, aga kuna seal ju ometi kellelgi magada ei kõlba, siis seal ei olnud ruloo ammugi hädavajalik. Igatahes läks nii, et saime Print Decorilt kingituseks kahed rulood. Nii lastetuppa kui ka meie magamistuppa. Valida oleksime võinud midagi nende disaineri tootevalikust, aga kuna nad pakuvad ka võimalust ise täpselt näidata, millist mustrit sa soovid, siis kasutasime me seda ära. Lastetuppa tuli hallide ja roosade südametega valge ruloo, mis sobib kenasti seinaga.
#000002
Meie magamistuppa samuti samades värvides, kuid teise mustriga ruloopoiss. Ma ei teagi, kuidas neid kutsuda. Nooled? Midagi sinnakanti vist jah.
#000003
Tjah, “valmis” magamistuba ei ole, sest nagu te näete, on meil seal 180cm lai voodi ja selle kõrvale laotud üksteise otsa veel kaks 90 cm laia madratsit. Ma tellisin sinna veel ühe otsa, peaks kuu lõpus kätte saama, et siis oleks korralik seinast-seina voodi kah niiöelda, sest kuskile tuleb need lapsehordid öösiti mahutada.
#000004
Tõesti see ruloo on elupäästja. Me oleme siin isegi 9ni magada saanud, sest tuba on päriselt PIME! Milline luksus, tõesõna! Samas ma saan aru, et enamike lapsed ikka magavad OMAS toas ja päris äge oleks ju neile lasta teha nt nende lemmiktegelastega ruloo? Või kes on rohkem tänapäeva skandinaaviastiili austajad, kus värvilistele multikategelastele ruumi ei ole, siis kindlasti saab sellisel juhul mingi ägeda mustri välja mõelda. Meie lastetoa oma on ju ka üsna tagasihoidlik, aga igaüks saab ise valida muidugi.
#000005
nii safe kui üldse saab olla*
#000008
Ei tea mis toimub aga muidu on lahe
#000015